КIуэкIуэ Казбек хэтащ Урысей Федерацэм и Правительствэм щIыналъэ зыужьыныгъэмкIэ и комиссэм и зэIущIэм
Урысей Федерацэм и Вице-премьер Мутко Виталий Москва щригъэкIуэкIащ Урысей Федерацэм и Правительствэм щIыналъэ зыужьыныгъэмкIэ и комис-сэм и зэIущIэ. Абы хэтащ Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек.
ЗэIущIэм щытепсэлъыхьащ бюджетым щымыщ ахъшэр къызэрызэрагъэпэщым, УФ-м и субъектхэм я бюджет IэнатIэхэр зэхуэгъэхъунымкIэ дотацэхэр зэрытрагуашэм, лъэпкъ проектхэр зэрагъэзащIэм, нэгъуэщIхэми.
«2024 гъэм нэсыху Урысей Федерацэм зегъэужьынымкIэ лъэпкъ мурадхэмрэ стратегие къалэнхэмрэ я IуэхукIэ» Уры- сейм и Президент Путин В. В. накъыгъэ мазэм къыдигъэкIа Указыр гъэзэщIэн, апхуэдэу къэрал властым и щIыналъэ органхэмрэ щIыпIэ унафэр зезыгъакIуэ органхэмрэ я лэжьыгъэр унэтIын мурадкIэ нэхъ япэкIэ, жэпуэгъуэм и 15-м, КiуэкIуэ К. В. Iэ щIидзауэ щытащ КъБР-м и Iэтащхьэм и деж Стратегие зыужьыныгъэмрэ лъэпкъ проектхэмкIэ совет къыщызэгъэпэщыным теухуа Указым.
КъБР-м и Iэтащхьэм и къалэнхэр пIалъэкIэ зыгъэзащIэмрэ Прави- тельствэмрэ я пресс-IуэхущIапIэ.
